དེ་ཡང་སྐྱ་སེང་བུ་ལྔ་ལས་མངའ་ཐང་འཕྲོག་པའི་ཕྱིར་དུ་འཐབ་དཀས་གཡུལ་ངོར་བརྟན་པ་ཕོ་བྲང་དུ་བོས་ཏེ་རྒྱན་པོ་ལ་ཤིན་ཏུ་མཁས་པའི་ཤ་ཀུ་ནི་དང་ལྷན་དུ་ཤོ་རྩེ་རུ་བཅུགགཡུལ་ངོར་བརྟན་པ་ཤོ་ལ་ཤིན་ཏུ་མི་མཁས་པས་ཁོང་ལ་བདག་པའི་ནོར་ལོངས་སྤྱོད་ཐ་དག་ཤོར་བར་མ་ཟད།ཐ་ན་རང་གི་སྤུན་མཆེད་བཞི་དང་ཁོ་རང་ཉིད།མཐའ་མར་ཁོ་ཚོའི་ཆུང་མའང་སྐུགས་སུ་ཤོར་བར་གྱུར།དུས་དེ་ལ་ཁོ་ཚོའི་ཆུང་མ་དྲཽ་པ་དི་མཆོག་ལ་ཟླ་མཚན་འབབ་པའི་དུས་དང་ཁེལ་བས་མཚམས་ལ་བསྡད་ཡོད་ཅིང་།ལུས་ལ་ཁྲག་འགོས་པའི་གོས་སྲབ་བུ་ཞིག་མ་གཏོགས་གྱོན་མེད་ཀྱང་།འཐབ་དཀས་མོའི་སྐྲ་ནས་འཇུས་ཏེ་ཚོགས་ཁང་དུ་དྲུད་ནས་ཐོན།དྲཽ་པ་དིས་མོའི་བདག་པོ་གཡུལ་ངོར་བརྟན་པར་ཁོ་རང་ཉིད་ཀྱང་སྐུགས་སུ་ཤོར་ཟིན་པས།མོ་རྒྱན་དུ་འཇོག་པའི་གནས་སྐབས་ཇི་ལྟར་ཡོད་ཚུལ་གྱི་གཏམ་དྲིས་ནའང་།འཐབ་དཀའ་དང་ཁོའི་སྤུན་མཆེད་ཚོས་མོར་ཇི་མི་སྙམ་པར་བརྙས་བཅོས་བྱེད་ཅིང་འཛེམ་དོགས་སྤུ་ཙམ་མེད་པར་མོའི་གོས་བཤུ་བར་བརྩམས་པའི་ཚེ།ཁྱབ་འཇུག་གིས་རྫུ་འཕྲུལ་བསྟན་ཏེ་མོའི་གོས་ཇི་ཙམ་ཕུད་པ་དེ་ཙམ་གྱིས་བཤུས་མི་ཚར་བ་ཞིག་ཏུ་བྱས་ཏེ་དེ་དག་ངོ་མཚར་བར་བྱས་སོ།།སྔོན་མར་མོས་ཁྱབ་འཇུག་ལ་རྨས་ཕོག་དུས་རྨ་བཅོས་བྱས་མྱོང